b'\n_START_ARTICLE_\nNorola\n_START_PARAGRAPH_\nNorola on Mikkelin kaupunkiin (aikaisemmin Mikkelin maalaiskuntaan) kuuluva kyl\xc3\xa4, joka sijaitsee noin 7 km Mikkelist\xc3\xa4 Kuopioon p\xc3\xa4in valtatie 5:n varrella. Tien pohjoispuolella sijaitsee Tertin kartano, ja n. kahden kilometrin p\xc3\xa4\xc3\xa4ss\xc3\xa4 kyl\xc3\xa4st\xc3\xa4 Visulahden matkailukeskus.\n_START_SECTION_\nAsutus\n_START_PARAGRAPH_\nNorolan alueella on ollut maa- ja verokirjojen perusteella asutusta jo ainakin vuodesta 1541 alkaen. Tuolloin sen nimi oli Vesulahden (Visulahden) pit\xc3\xa4j\xc3\xa4n Norolan nelj\xc3\xa4nneskunta.'